Kui avatult ja läbipaistvalt fondihaldur tegutseb? Kas soovi korral on võimalik teada saada, kuhu siis ikkagi minu pensioniraha on paigutatud ?  Kuigi seadus nõuab pensionifondide investeeringute nimekirja avalikustamist kaks korda aastas, siis Swedbanki  fondidest on täpne ülevaade fondivalitseja veebilehe kaudu kättesaadav 12 korda aastas. Kuna finantsinstrumentide loetelust arusaamine ei ole tingimata triviaalne ülesanne, siis on meil klientide igapäevaseks nõustamiseks ja abistamiseks olemas investeerimistugi ja fondinõustajad, kes keerukamate küsimuste osas saavad operatiivselt toetuda ka juba otse fondihalduri oskusteabele. Sellega üritame vältida black box tüüpi investeerimismudeli tekkimist, kus on küll näha sisend (klientide raha) ja väljund  (tootlus), kuid enamuse ajast pole võimalik jälgida seda, mis toimub n.ö. kasti sees.